"मरासिम यानी कि रिश्ते। जगजीत सिंह के साथ मेरा रिश्ता बहुत हीं पुराना है और वह तब से है,जब उन्होंने मेरे सीरियल मिर्ज़ा ग़ालिब के लिए संगीत दिया था। वे इतनी आसानी से संगीत गढ लेते हैं कि कभी-कभी तो मैं अवाक रह जाता हूँ। गज़ल-गायकी की अगर बात की जाए तो इस क्षेत्र में उनका कोई सानी नहीं है। गज़ल ऐसी चीज है जिसे गाने के लिए उर्दू-शायरी का अच्छा-खासा इल्म होना चाहिए और साथ हीं साथ एक खास मिज़ाज का होना भी लाजिमी है। यूँ तो देखने में इस एलबम की सारी गज़लें बोल और संगीत के लिहाज से बहुत हीं आसान लगती हैं,लेकिन ऐसा है नहीं । इन गज़लों को यथास्थान लाने के लिए हमें पूरे छह बरस लग गए। "